《二月游禅林寺》
元代·揭祐民

溪桃二月逗残红，唤醒寻春到倦翁。骑马度桥观日瀑，支筇转岭听松风。

才通麦气兼花气，政想农功比吏功。安得细民如庶物，离离生意满西东。

作者简介：元广昌人，寓盱水上，号盱里子，晚号希韦子。性伉直。泰定帝时为邵武经历，有能声。好游。尝北至燕赵，东抵辽。遇故都遗迹，必徘徊悲歌而去。有《盱里子集》。